- Kopic este impresionat de Casa Poporului
- Croatul de la Dinamo, Zeljko Kopic, s-a întâlnit cu trecutul
Kopic este impresionat de Casa Poporului. Croatul de la Dinamo, Zeljko Kopic, s-a întâlnit cu trecutul! Iar acum anunţă un viitor plin de speranţă. De trei luni e în România şi croatul a apucat abia acum să vadă Bucureştiul. Şi a luat primele lecţii de istorie.
Zeljko Kopic a făcut prima oprire pe vechiul stadion din Ştefan cel Mare. Nu-l mai văzuse până acum.
Kopic este impresionat de Casa Poporului
"Da, da (n.r. – mergem înăuntru). Simt că aici este un loc special. Cred că asta ar trebui să fie casa. Dinamo a jucat aici ultimul meci înainte de retrogradare. Sper că nu se va întâmpla niciodată", a spus Zelko Kopic în exclusivitate pentru AntenaSport.
De la stadion, Kopic a oprit în Piaţa Universităţii, la klometrul zero, unde au fost săbăorite marile victorii ale Generaţei de Aur. "Clar (n.r. – dacă vine la Universitate să sărbătorească). Nu contează ce sărbătorim, numai să avem motiv de sărbătoare", a mai spus Kopic.
Kopic a ţinut să vadă şi Casa Poporului, cea mai mare construcţie din Europa. "Arată uimitor. E una dintre clădirile pe care vreau să le vizitez", a mai spus Kopic.
În faţa unuia dintre simbolurile revoluţiei din România, Kopic şi-a amintit şi el de ororile razboiului din Iugoslavia. El avea doar 14 ani atunci. "E o poveste grea. Acum avem ţara noastră, dar au murit mulţi oameni. Multe mame şi-a pierdut fiii", a mai spus antrenorul de la Dinamo.
Zeljko Kopic, aşteptat să semneze! Oferta pe care a primit-o antrenorul "câinilor"
Zeljko Kopic e aşteptat să semneze! Dinamo i-a făcut antrenorului croat o ofertă de prelungire a contractului. Contractul actual al lui Zeljko Kopic cu Dinamo expiră în vară, dar conducerea "câinilor" doreşte ca antrenorul croat să rămână la formaţia din Ştefan cel Mare.
Potrivit gsp.ro, conducătorii lui Dinamo doresc ca antrenorul croat să rămână pe banca "roş-albilor" indiferent dacă acesta reuşeşte să salveze echipa de la retrogradare sau nu.
Conducerea lui Dinamo e foarte mulţumită de munca depusă până acum de croat.
Dinamo e momentan pe locul 15 în Liga 1, cu o etapă înaintea încheierii sezonului regular. În ultima etapă a sezonului regular, Dinamo o va întâlni pe UTA. Dinamo – UTA se va disputa vineri, de la ora 20:00. "Câinii" au 26 de puncte, cu unul mai puţin decât locul 14, FC Voluntari. FC Voluntari joacă la această oră, în deplasare, cu Sepsi.